Adina Buzatu, despre cea mai mare greșeală pe care o facem când ne cumpărăm haine: "Nu mai purta scrisul atât".
Adina Buzatu, unul dintre numele cu greutate din industria modei, a explicat joi seară la Aleph News ce să nu faci când vine vorba despre fashion. Invitata lui Vlad Craioveanu la Ochii pe mine!, Adina Buzatu ne sfătuiește să cumpărăm calitate, nu brand. Emisiunea interegrală "Cu ochii pe mine!" poate fi urmărită AICI.
"Cea mai mare greșeală e să copiem ținute de pe internet. Le explic că poți să arați excepțional dacă alegi ceva ce te avantajează. Este foarte important să adaptați. Toți putem să arătăm bine dacă știm să ne punem în evidență. Nu purta haine mulate pe burtă. Nu-ți cumpăra o mașină pentru că cineva ți-a zis că este frumoasă. Hainele cumpără-le când îți dau ție o senzație de bine. Nu ne dă identitate brandul. Noi trebuie să avem personalitate prin ceea ce suntem. Nu mai purta scrisul atât. Cele mai ieftine din punct de vedere calitativ sunt tricourile cu scrisul mare. Poți să-ți cumperi brand sau nebrand. Cumpără calitate. Este important să-ți cumperi haine pe care le adori. Adică, te oblig să investești în haine cu drag.", a recomandat Adina Buzatu.